b"\n_START_ARTICLE_\nPrimer 39\n_START_SECTION_\nVsebina\n_START_PARAGRAPH_\nEmily Jenkins (Ren\xc3\xa9e Zellweger) je socialna delavka, ki \xc5\xbeivi v Oregonu. Njena naloga je, da razi\xc5\xa1\xc4\x8de razmere v dru\xc5\xbeini deset letne Lillith Sullivan (Jodelle Ferland), ker so njene ocene drasti\xc4\x8dno padle. Emily sumi, da njeni star\xc5\xa1i zanjo slabo skrbijo. Sumi se potrdijo, ko odkrije da jo sku\xc5\xa1ata star\xc5\xa1a ubiti v pe\xc4\x8dici, vendar jo Emily uspe re\xc5\xa1iti s pomo\xc4\x8djo detektiva Mika Barrona (Ian McShane). Lillith tako pristane v domu za otroke, vendar prosi Emily \xc4\x8de lahko ostane pri njej. Emily ji ugodi in uredi skrbni\xc5\xa1tvo zanjo, dokler ne najdejo ustreznih skrbnikov za Lillith. Lillithina star\xc5\xa1a, Edward in Margaret (Callum Keith Rennie\xc2\xa0in Kerry O'Malley) sta medtem preme\xc5\xa1\xc4\x8dena v psihiatri\xc4\x8dno bolni\xc5\xa1nico._NEWLINE_Nedolgo zatem, ko se Lillith preseli k Emily, se za\xc4\x8dnejo dogajati \xc4\x8dudne re\xc4\x8di. Dva tedna kasneje, eden izmed biv\xc5\xa1ih Emilyinih primerov, fant z imenom Diego (Alexander Conti), ubije svoje star\xc5\xa1e in Barron pove Emily, da je nekdo sredi no\xc4\x8di pred umoroma klical Diega po telefonu. Ker sumi, da je Lillith nekako povezana z incidentom, jo Emily po\xc5\xa1lje k njenemu prijatelju, terapevtu Douglasu J. Amesu (Bradley Cooper). Med seanso, Lillith za\xc4\x8dne spra\xc5\xa1evati Dougolasa o njegovih strahovih. Tisto no\xc4\x8d Dougolas prejme \xc4\x8duden telefonski klic in napade ga veliko \xc5\xa1tevilo sr\xc5\xa1enov, zaradi \xc4\x8desar se ubije v kopalnici._NEWLINE_Emily se za\xc4\x8dne odkrito bati Lillith, zato obi\xc5\xa1\xc4\x8de njene star\xc5\xa1e v psihiatri\xc4\x8dni bolni\xc5\xa1nici. Tam izve, da je Lillith v bistvu demon v \xc4\x8dlove\xc5\xa1ki obliki, ki se hrani s strahovi ostalih ljudi, in da ta jo ravno zaradi tega sku\xc5\xa1ala ubiti tisto no\xc4\x8d. Lillithin o\xc4\x8de pove Emily, da je edina mo\xc5\xbenost da jo ubije medtem ko spi. Kmalu zatem, ko Emily odide, ima Lillithina mama privide da gori, njenega o\xc4\x8deta pa nekdo zabode v oko. Barron meni, da mora Emily poiskati psihiatri\xc4\x8dno pomo\xc4\x8d, vendar si kmalu premisli, ko prejme \xc4\x8duden telefonski klic od Lillith. Oboro\xc5\xbei se in odide k Emily, vendar mu Lillith povzro\xc4\x8di privide, da so ga napadli psi, zato se ustreli._NEWLINE_Emily ugotovi, da so vsi njeni bli\xc5\xbenji prijatelji mrtvi, zato Lillith da v \xc4\x8daj uspavalo. Lillith zaspi, Emily pa za\xc5\xbege hi\xc5\xa1o v upanju, da se bo tako znebila Lillith. Toda dekle se vseeno nekako re\xc5\xa1i. Policist ponudi preno\xc4\x8di\xc5\xa1\xc4\x8de Emily in Lillith, vendar Emily nenadoma zavije stran od policijskih vozil, v upanju da bo v Lillith vzbudila strah. Namesto tega, Lillith obudi spomine na Emilyino mamo, ki je prav tako hitro vozila med nevihto. Emily si za\xc4\x8dne dopovedovati, da so to le prividi in tako spomin zbledi. Lillith postane strah, ko opazi da se Emily lahko bori proti njenim mo\xc4\x8dem._NEWLINE_Emily zapelje v vodo in zaklene Lillith, ki se je spremenila v svojo demonsko obliko, v avto. Demon zagrabi Emily za nogo, vendar se slednja uspe re\xc5\xa1iti in avto se skupaj z demonom potopi na dno. Emily zaplava na povr\xc5\xa1je in sede na pomol."